**ဦးကိုကိုလှိုင်** သည် ပြည်ထောင်စုအစိုးရအဖွဲ့ရုံးဝန်ကြီးဌာန (၂) ပြည်ထောင်စုဝန်ကြီး ဖြစ်သည်။ အပြည်ပြည်ဆိုင်ရာပူးပေါင်းဆောင်ရွက်ရေးပြည်ထောင်စုဝန်ကြီးအဖြစ်လည်း တာဝန်ထမ်းဆောင်ခဲ့သည်။ ၎င်းသည် ထိုတာဝန်မထမ်းဆောင်ခင် တပ်မတော်မှ သုတေသနပညာရှင်နှင့် စာရေးဆရာဖြစ်သည်။ဦးသိန်းစိန်အစိုးရ၏ နိုင်ငံတော်သမ္မတရုံး၊ နိုင်ငံရေးဆိုင်ရာအကြံပေးပုဂ္ဂိုလ်လည်းဖြစ်သည်။

ငယ်ဘဝ
-----

၁၉၇၆ခုနှစ်တွင် စစ်တက္ကသိုလ်မှ ကျောင်းဆင်းခဲ့ပြီး တပ်မတော်သို့ ပြန်တမ်းဝင်အရာရှိအဖြစ် ဝင်ရောက်ခဲ့သည်။၁၉၉၁ခုနှစ်မှ ၂၀၀၄ခုနစ်အထိ စစ်ရုံး၏ ပထမအဆင့် သုတေသနပညာရှင်အဖြစ် ဆောင်ရွက်ခဲ့သည်။၂၀၀၄ခုနှစ်တွင် ပြန်ကြားရေးဝန်ကြီးဌာန၏ စာပေစိစစ်နှင့်မှတ်ပုံတင်ဌာနတွင် ရာထူးတိုးမြှင့်ခံခဲ့ရသည်။သူသည် မြန်မာစာပေနှင့် စာနယ်ဇင်းအဖွဲ့ ဒုတိယဥက္ကဋ္ဌလည်းဖြစ်ခဲ့သည်။

ဝန်ကြီးဖြစ်လာပုံ
----------------

၂၀၂၁ ဖေဖော်ဝါရီ ၁ရက်နေ့ကစပြီး နိုင်ငံတော်စီမံအုပ်ချုပ်ရေးကောင်စီ က ၎င်းကို အပြည်ပြည်ဆိုင်ရာပူးပေါင်းဆောင်ရွက်ရေးပြည်ထောင်စုဝန်ကြီးအဖြစ် တာဝန်ပေးအပ်ခဲ့သည်။ ဝန်ကြီး ဖြစ်လာသည့်  ဦးကိုကိုလှိုင်သည် အပြည်ပြည်ဆိုင်ရာတရားရုံး (ICJ) တွင် တရားရင်ဆိုင်မှုကို ဦးဆောင်မည့် တရားရင်ဆိုင်ခြင်းဆိုင်ရာ ဦးဆောင်ကော်မတီ ၏ ဒုတိယဥက္ကဋ္ဌ တာဝန်ပါ  ပေးအပ်ခံရသည်။

ယင်းနောက် ရိုဟင်ဂျာများအပေါ် လူမျိုးတုံးသတ်ဖြတ်မှုများကျူးလွန်ခဲ့သည်ဆိုသော စွဲချက်နှင့်  ပတ်သက်ပြီး နယ်သာလန်နိုင်ငံ၊ သည်ဟိဂ်မြို့ရှိ အပြည်ပြည်ဆိုင်ရာတရားရုံး(ICJ)၏ ၂၀၂၂ခုနှစ်ဖေဖော်ဝါရီ ၂၁ရက်ကြားနာပွဲတွင်  မြန်မာဘက်မှနေ၍ လျှောက်လဲတင်ပြခဲ့သည့် မြန်မာကိုယ်စားလှယ်အသစ်ဖြစ်လာခဲ့သည်။

ထို့အပြင် ၂၀၂၂ခုနှစ် မေလ ၆ရက်က ကမ္ဘာဒီးယားနိုင်ငံ ဖနောင်ပင်မြို့၌  ကျင်းပခဲ့သော မြန်မာနိုင်ငံသို့ အာဆီယံ၏ လူသားချင်း စာနာထောက်ထားမှု အကူအညီပေးအပ်ရေးဆိုင်ရာ အစည်းအဝေး (Consultative Meeting on ASEAN Humanitarian Assistance to Myanmar) သို့ နိုင်ငံတော်စီမံအုပ်ချုပ်ရေးကောင်စီ ကိုယ်စားပြုသည့် ပြည်ထောင်စုအဆင့်ဝန်ကြီးတစ်ဦးအနေဖြင့် တက်ရောက်ခဲ့သည်။ 

၎င်းသည်  မြန်မာပြည်တွင်းရှိ ကုလသမဂ္ဂအေဂျင်စီများနှင့် နိုင်ငံတကာအန်ဂျီအိုများအား ကြီးကြပ်ရသည့် အလုပ်ကော်မတီတွင် ဥက္ကဋ္ဌတာဝန်ကိုပါ ယူထားရကာ လူသားချင်းစာနာမှု နိုင်ငံတကာအကူအညီများအား ကိုင်တွယ်ရသူ ဖြစ်သည်။  သူသည် ၂၀၂၃ ဩဂုတ် ၃ရက်တွင် ပြည်ထောင်စုအစိုးရအဖွဲ့ရုံးဝန်ကြီးဌာန (၂) ပြည်ထောင်စုဝန်ကြီး ဖြစ်လာခဲ့သည်။

ကိုးကား
-------

1. ↑  "သမ္မတ အကြံပေးအဖွဲ့ ပညာရှင်နှင့် လူပုဂ္ဂိုလ် ကိုးဦးဖြင့် ဖွဲ့စည်း" (in Burmese)၊ *The Voice Weekly*၊ 26 April 2011။ [*လင့်ခ်သေ*]
2. 1 2 3 4 5  "ကိုကိုလှိုင် ကိုယ်ရေးအကျဉ်း" (in Burmese)၊ *Free Burma*။ Archived from the original on 18 February 2013။
3. ↑  ပြည်ထောင်စုသမ္မတမြန်မာနိုင်ငံတော် နိုင်ငံတော်စီမံအုပ်ချုပ်ရေးကောင်စီ အမိန့်အမှတ်၊ ၆၁ / ၂၀၂၃ ၁၃၈၅ ခုနှစ်၊ ဒုတိယဝါဆိုလပြည့်ကျော် ၂ ရက် (၂၀၂၃ ခုနှစ်၊ ဩဂုတ်လ ၃ ရက်) ပြည်ထောင်စုအစိုးရအဖွဲ့ ပြင်ဆင်ဖွဲ့စည်းခြင်း။ *MOI Myanmar* (၃ ဩဂုတ်၂၀၂၃)။  ၃ ဩဂုတ်၂၀၂၃ တွင် ပြန်စစ်ပြီး။
4. ↑  Advisory Board။ *Alternative Asean Network on Burma* (27 August 2012)။ 5 December 2014 တွင် မူရင်းအား မော်ကွန်းတင်ပြီး။
5. ↑  Allchin၊ Joseph။ "Presidential ‘advisors’ raise eyebrows"၊ *Democratic Voice of Burma*၊ 28 April 2011။ Archived from the original on 7 November 2012။
6. ↑  ပြည်ထောင်စု ဝန်ကြီး ၁၁ ဦး အသစ်ခန့်အပ်။ *ဧရာဝတီ* (၁ ဖေဖော်ဝါရီ ၂၀၂၁)။  ၂ ဖေဖော်ဝါရီ ၂၀၂၃ တွင် ပြန်စစ်ပြီး။
7. ↑  စစ်ကောင်စီက ICJ ၌ တရားရင်ဆိုင်မည့် ဦးဆောင်ကော်မတီ ဖွဲ့စည်း။ *ဧရာဝတီ* (၂၄ ဇွန် ၂၀၂၁)။  ၂ ဖေဖော်ဝါရီ ၂၀၂၃ တွင် ပြန်စစ်ပြီး။
8. ↑  "ICJ အမှု ဥပဒေကြောင်းအပြင် နိုင်ငံရေးစွပ်စွဲချက်များ ထည့်သွင်း" - ဦးကိုကိုလှိုင်။ *VOA* (၂၆ ဖေဖော်ဝါရီ ၂၀၂၂)။  ၂ ဖေဖော်ဝါရီ ၂၀၂၃ တွင် ပြန်စစ်ပြီး။
9. ↑  မြန်မာလူသားချင်းစာနာမှုအကူအညီ အာဆီယံညှိနှိုင်းဆွေးနွေးပွဲ မြန်မာစစ်ကောင်စီ တက်ရောက်မည်။ *VOA* (၅ မေ၂၀၂၂)။  ၂ ဖေဖော်ဝါရီ ၂၀၂၃ တွင် ပြန်စစ်ပြီး။
10. ↑  ဦးကိုကိုလှိုင် ဘယ်သူလဲ။ *ဧရာဝတီ* (၃၀ ဧပြီ ၂၀၂၂)။  ၂ ဖေဖော်ဝါရီ ၂၀၂၃ တွင် ပြန်စစ်ပြီး။